|  |
| --- |
| ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ |

ΠΙΝΑΚΑΣ ΠΕΡΙΕΧΟΜΕΝΩΝ

ΔΙΑΔΙΚΑΣΙΑ ΕΣΔΠ

Δ-2.3 ΔΙΑΘΕΣΗ ΚΑΙ ΔΙΑΧΕΙΡΙΣΗ ΑΝΘΡΩΠΙΝΟΥ ΔΥΝΑΜΙΚΟΥ

[1 ΣΚΟΠΟΣ 3](#_Toc176520486)

[2 ΒΗΜΑΤΑ ΥΛΟΠΟΙΗΣΗΣ 3](#_Toc176520487)

[3 ΧΡΟΝΟΔΙΑΓΡΑΜΜΑ 6](#_Toc176520488)

4 ΣΧΕΤΙΚΑ ΕΓΓΡΑΦΑ …………………………………………………………………………………………………………………………………6

[5 ΤΕΚΜΗΡΙΩΣΗ - ΑΡΧΕΙΑ 6](#_Toc176520489)

[6 ΥΠΕΥΘΥΝΟΤΗΤΕΣ 7](#_Toc176520490)

[7 ΕΠΕΞΗΓΗΣΕΙΣ 7](#_Toc176520491)

[8 ΟΔΗΓΙΕΣ ΕΡΓΑΣΙΑΣ 7](#_Toc176520492)

9 ΔΙΑΓΡΑΜΜΑ ΡΟΗΣ…………………………………………………………………………………………………………………………………8

# 1 ΣΚΟΠΟΣ

Η Διαδικασία αυτή καθορίζει τον τρόπο με τον οποίο πραγματοποιείται η διάθεση και διαχείριση του ανθρώπινου δυναμικού.

# 2 ΒΗΜΑΤΑ ΥΛΟΠΟΙΗΣΗΣ

ΥΠΕΥΘΥΝΟΣ: Μονάδα Στρατηγικού Σχεδιασμού, Πρύτανης, Αντιπρύτανης **Ακαδημαϊκών και Διοικητικών Θεμάτων, Δια Βίου Μάθησης και Εξωστρέφειας,** Ακαδημαϊκές & Διοικητικές Μονάδες, ΕΛΚΕ, ΜΟΔΙΠ

ΑΡΧΕΙΑ:

ΠΕΡΙΓΡΑΦΗ:

**2.1 Μόνιμο Διοικητικό και Διδακτικό / Ερευνητικό προσωπικό**

Η κατανομή του ανθρώπινου δυναμικού του Ιδρύματος για την κάλυψη αναγκών των ερευνητικών, εκπαιδευτικών, επιμορφωτικών, αναπτυξιακών και διοικητικών δραστηριοτήτων του γίνεται σύμφωνα με τον Στρατηγικό Σχεδιασμό του ΓΠΑ.

Η διαχείριση του ανθρώπινου δυναμικού γίνεται από τις αρμόδιες, κατά περίπτωση, υπηρεσίες και τα αρμόδια όργανα, σύμφωνα με το σχετικό νομικό πλαίσιο και τους εσωτερικούς κανονισμούς του Γεωπονικού Πανεπιστημίου Αθηνών.

Η αξιολόγηση και επιλογή του ανθρώπινου δυναμικού για την πλήρωση των θέσεων πραγματοποιείται σύμφωνα με την ισχύουσα νομοθεσία.

Η επιμόρφωση του προσωπικού είναι προϋπόθεση για την επίτευξη των στόχων και την βελτίωση των επιδόσεων του Ιδρύματος

Η ΜΟΔΙΠ παρέχει ετησίως (σε καθορισμένο χρόνο) στην Διοίκηση του Ιδρύματος (αρμόδιο Αντιπρύτανη) τα δεδομένα κατανομής του ανθρώπινου δυναμικού - από το ΟΠΕΣΠ ή άλλα πληροφοριακά συστήματα του Πανεπιστημίου - και τους αντίστοιχους δείκτες.

Η Διοίκηση του Ιδρύματος καλεί ετησίως (σε καθορισμένο χρόνο) τις Ακαδημαϊκές Μονάδες να υποβάλουν ετήσιες αναφορές για την κάλυψη και υποστήριξη των δραστηριοτήτων τους.

Η Μονάδα Στρατηγικού Σχεδιασμού ενημερώνει την Διοίκηση για το στρατηγικό σχέδιο του Ιδρύματος καθώς και για τα αναπτυξιακά και επιχειρησιακά σχέδια των σχολών και των υπηρεσιών του ιδρύματος, αντίστοιχα, από όπου προκύπτει η αποτύπωση των αναγκών σε ανθρώπινο δυναμικό για τις εκπαιδευτικές και ερευνητικές δραστηριότητες, καθώς και για τις ανάγκες λειτουργίας των υπηρεσιών διοίκησης.

Η Διοίκηση του Γεωπονικού Πανεπιστημίου Αθηνών, λαμβάνοντας υπόψη τα παραπάνω, καθώς και την στρατηγική του Ιδρύματος για την ανάπτυξη του ανθρώπινου δυναμικού, συντάσσει εισηγήσεις για αύξηση, μείωση ή ανακατανομή του στις ακαδημαϊκές και υπηρεσιακές μονάδες και β) μέτρα που θα υποστηρίζουν την βελτίωση των επιδόσεων και την ανάπτυξή του.

Η Σύγκλητος του Ιδρύματος, ως το αρμόδιο αποφασιστικό όργανο, λαμβάνοντας υπόψη την σχετική εισήγηση αποφασίζει για: α) αύξηση, μείωση ή ανακατανομή του ανθρώπινου δυναμικού στις ακαδημαϊκές και υπηρεσιακές μονάδες και β) μέτρα που θα υποστηρίζουν την βελτίωση των επιδόσεων και την ανάπτυξη του ανθρώπινου δυναμικού.

Η απόφαση της Συγκλήτου δημοσιοποιείται στην ιστοσελίδα του Γεωπονικού Πανεπιστημίου Αθηνών.

**2.2 Διοικητικό Προσωπικό με σύμβαση**

Το ΓΠΑ δύναται να καλύπτει τις ανάγκες σε διοικητικό προσωπικό των ακαδημαϊκών και διοικητικών μονάδων του Ιδρύματος με την πρόσληψη προσωπικού με σύμβαση, όταν το υφιστάμενο διοικητικό προσωπικό (μόνιμοι και ΙΔΑΧ) δεν επαρκεί για την κάλυψη των υπηρεσιακών αναγκών.

Στην περίπτωση αυτή, η Διοίκηση εισηγείται στο Συμβούλιο Διοίκησης την έγκριση δαπάνης από τον ΕΛΚΕ (από τον προϋπολογισμό του εκάστοτε εγκεκριμένου προγράμματος ή από τα Ταμειακά Διαθέσιμα του ΕΛΚΕ) για την πρόσληψη προσωπικού με συμβάσεις εργασίας ή έργου.

Η διαδικασία για την πρόσληψη του προσωπικού αυτού ακολουθεί την διαδικασία που προβλέπεται στον Οδηγό Χρηματοδότησης και Διαχείρισης του ΕΛΚΕ-ΓΠΑ και στην κείμενη νομοθεσία για πρόσληψη προσωπικού στο πλαίσιο έργων.

**2.3 Διδακτικό και Ερευνητικό Προσωπικό με σύμβαση**

**Επισκέπτες Καθηγητές - Επισκέπτες Ερευνητές**

Στα ελληνικά ΑΕΙ δύνανται - σύμφωνα με το άρθρο 171 του Ν. 4957/2022 - να απασχολούνται Επισκέπτες Καθηγητές ή Επισκέπτες Ερευνητές, ήτοι Έλληνες ή αλλοδαποί επιστήμονες, οι οποίοι είτε κατέχουν θέση Καθηγητή σε πανεπιστήμιο της αλλοδαπής ή Ερευνητή σε ερευνητικό οργανισμό της αλλοδαπής είτε διαθέτουν κατ’ ελάχιστον τα προσόντα που απαιτούνται για την εκλογή σε θέση Επίκουρου Καθηγητή σε ΑΕΙ της ημεδαπής ή Ερευνητή Γ’ βαθμίδας, σύμφωνα με την παρ. 2 του άρθρου 18 του ν. 4310/2014 (Α’ 258), για την κάλυψη εκπαιδευτικών και ερευνητικών αναγκών Τμήματος ή Σχολής του ΑΕΙ.

Η επιλογή των Επισκεπτών Καθηγητών ή Επισκεπτών Ερευνητών πραγματοποιείται με απόφαση της Συνέλευσης του Τμήματος, με την οποία καθορίζεται το διδακτικό έργο που τους ανατίθεται στο πλαίσιο των ΠΠΣ και των ΠΜΣ του Τμήματος.

Η απασχόληση Επισκεπτών Καθηγητών ή Επισκεπτών Ερευνητών πραγματοποιείται μέσω του Ειδικού Λογαριασμού Κονδυλίων Έρευνας του Ιδρύματος. Η αμοιβή τους πραγματοποιείται σύμφωνα με τον Οδηγό Χρηματοδότησης του ΕΛΚΕ-ΓΠΑ και την σχετική νομοθεσία.

**Ερευνητές επί συμβάσει**

Σύμφωνα με το άρθρο 172 του Ν. 4957/2022 δύνανται να απασχολούνται ερευνητές επί συμβάσει στα Ερευνητικά Ινστιτούτα του ΠΑΚΕΚ, τα Εργαστήρια κλπ του Ιδρύματος, οι οποίοι είναι επιστήμονες υψηλής επιστημονικής εμπειρίας και κατάρτισης, κάτοχοι διδακτορικού διπλώματος, μεταδιδάκτορες, με σκοπό την διεξαγωγή ερευνητικού και εν γένει επιστημονικού έργου, που στοχεύει ιδίως στην παραγωγή ή την βελτίωση γνώσεων και στην εφαρμογή τους για την παραγωγή προϊόντων, υπηρεσιών, διατάξεων, διαδικασιών, μεθόδων και συστημάτων.

Οι ερευνητές επί συμβάσει προσλαμβάνονται κατόπιν ανοιχτής πρόσκλησης της Επιτροπής Ερευνών του ΕΛΚΕ-ΓΠΑ, η οποία εκδίδεται κατόπιν εισήγησης του Διευθυντή της ερευνητικής μονάδας στην οποία θα απασχοληθούν. Η αμοιβή τους πραγματοποιείται σύμφωνα με τον Οδηγό Χρηματοδότησης του ΕΛΚΕ-ΓΠΑ και την σχετική νομοθεσία.

Με τον Εσωτερικό Κανονισμό κάθε ερευνητικής μονάδας καθορίζεται ο ανώτατος αριθμός ερευνητών επί συμβάσει που δύναται να απασχοληθεί για τις ανάγκες και το έργο της μονάδας ανά ακαδημαϊκό έτος.

**Εντεταλμένοι Διδάσκοντες**

Σύμφωνα με το άρθρο 173 του Ν. 4957/2022, με απόφαση της Συνέλευσης του Τμήματος, κατόπιν έκδοσης προκήρυξης, δύναται να επιλέγονται επιστήμονες, οι οποίοι είναι, κατ’ ελάχιστον, κάτοχοι διδακτορικού διπλώματος, ως Εντεταλμένοι Διδάσκοντες του Τμήματος για την κάλυψη διδακτικών αναγκών ενός (1) ή περισσοτέρων Προγραμμάτων Σπουδών πρώτου κύκλου του Τμήματος σε συγκεκριμένο γνωστικό αντικείμενο.

Η Διοίκηση του Ιδρύματος, λαμβάνοντας υπόψη:

1. την έκτακτη χρηματοδότηση από το Υπουργείο Παιδείας, Θρησκευμάτων και Αθλητισμού για την κάλυψη της αμοιβής Εντεταλμένων Διδασκόντων,
2. τις θέσεις για την πρόσληψη διδασκόντων μέσω ΕΣΠΑ για απόκτηση ακαδημαϊκής εμπειρίας και
3. τις ανάγκες των Ακαδημαϊκών Μονάδων σε έκτακτο διδακτικό προσωπικό για την κάλυψη των εκπαιδευτικών του αναγκών,

συντάσσει σχετική εισήγηση για την κατανομή των Εντεταλμένων Διδασκόντων αλλά από άλλους πόρους στις Ακαδημαϊκές του Μονάδες.

Η Σύγκλητος του Ιδρύματος, λαμβάνοντας υπόψη τα ανωτέρω, αποφασίζει για την κατανομή στα ακαδημαϊκά τμήματα: α) των πιστώσεων και β) των προϋπολογισθέντων θέσεων μέσω ΕΣΠΑ για πρόσληψη Εντεταλμένων Διδασκόντων.

Τα ακαδημαϊκά τμήματα λαμβάνοντας υπόψη: α) το ποσό της πίστωσης που τους έχει κατανεμηθεί, β) το πλήθος των θέσεων που τους έχει κατανεμηθεί μέσω ΕΣΠΑ και γ) τις ανάγκες των Προγραμμάτων Σπουδών τους, αποφασίζουν για το πλήθος και το γνωστικό αντικείμενο των Εντεταλμένων Διδασκόντων που θα προσλάβουν.

**Μεταδιδακτορικοί ερευνητές**

Σύμφωνα με το άρθρο 174 του Ν. 4957/2022, επιστήμονες, που είναι, κατ’ ελάχιστον, κάτοχοι διδακτορικού διπλώματος και διαθέτουν ερευνητική εμπειρία σε επιστημονικό πεδίο ίδιο ή συναφές με αυτό της διδακτορικής τους διατριβής, μετά την απόκτηση του διδακτορικού τους διπλώματος, δύνανται, με απόφαση της Συνέλευσης του Τμήματος, να λαμβάνουν τον τίτλο Μεταδιδακτορικού Ερευνητή και να απασχολούνται στο Ίδρυμα για την εκπόνηση μεταδιδακτορικής έρευνας και την διεξαγωγή ερευνητικού, διδακτικού ή εργαστηριακού έργου.

Οι Μεταδιδακτορικοί Ερευνητές δύνανται να συνάπτουν συμβάσεις εργασίας ορισμένου χρόνου ή έργου ή υποτροφίας μέσω του ΕΛΚΕ-ΓΠΑ.

Ειδικότερα θέματα σχετικά με την διαδικασία και τις προϋποθέσεις απονομής του τίτλου του Μεταδιδακτορικού Ερευνητή, τα δικαιώματα και τις υποχρεώσεις των Μεταδιδακτορικών Ερευνητών καθορίζονται με τον Εσωτερικό Κανονισμό του Ιδρύματος.

# 3 ΧΡΟΝΟΔΙΑΓΡΑΜΜΑ

Η διάθεση και διαχείριση του ανθρώπινου δυναμικού είναι μια επαναλαμβανόμενη διαδικασία, η οποία μπορεί να υλοποιείται καθ’ όλη την διάρκεια του έτους και σε τακτά χρονικά διαστήματα για το τακτικό προσωπικό και ανάλογα με τις ανάγκες του Ιδρύματος στις άλλες περιπτώσεις.

**4 ΣΧΕΤΙΚΑ ΕΓΓΡΑΦΑ**

* Ν. 4957/2022
* Ετήσιες αναφορές για την κατανομή του προσωπικού, στρατηγικό σχέδιο του ιδρύματος,αναπτυξιακά και επιχειρησιακά σχέδια σχολών και υπηρεσιών του Ιδρύματος

# 5 ΤΕΚΜΗΡΙΩΣΗ - ΑΡΧΕΙΑ

|  |  |  |  |  |
| --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΤΡΟΠΟΣ ΤΗΡΗΣΗΣ** | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **ΕΝΤΥΠΟ** | **ΗΛΕΚΤΡ/ΚΟ** |
| **\_\_\_\_\_\_\_** |  |  |  |  |  |
| **\_\_\_\_\_\_\_** |  |  |  |  |  |

# 6 ΥΠΕΥΘΥΝΟΤΗΤΕΣ

6.1 Η ΜΟΔΙΠ έχει την ευθύνη για την σύνταξη και την αναθεώρηση της παρούσας Διαδικασίας.

# 7 ΕΠΕΞΗΓΗΣΕΙΣ

# 8 ΟΔΗΓΙΕΣ ΕΡΓΑΣΙΑΣ

